- Var som å bli båret til bålet og så forlatt
Selv mener Brustad at hun ble stående helt alene og uten politisk støtte fra Jagland, da hun lanserte Ap-regjeringens utskjelte lovendring om søndagshandel i 1997, også kjent som «Brustad-bua». Jagland var da statsminister og Brustad var barne- og familieminister med ansvar for åpningstidsloven.Sylvia Brustad innrømmer at hun fortsatt blir skjelt ut og gjort til latter for loven som ga små dagligvarebutikker, under 100 kvm, lov å ha begrenset åpent på søndag. I boken «Sylvia Brustad i partiets tjeneste» som kommer ut på Cappelen Damm i dag, hudfletter hun sin tidligere sjef:Sylvia Brustad ble statsråden som skulle følge opp Aps ferske landsmøtevedtak samme vår, hvor partiet åpnet for en forsiktig liberalisering av søndagshandelen.Eksstatsminister Gro Harlem Brundtland var blant de som så behovet for å åpne opp noe mer på søndager - men samtidig forsøke å holde søndagsfreden for de ansatte i varehandelen. Brustad skriver at hun selv hadde et nokså liberalt syn på søndagshandel, men at hun var presset mellom ønsket om søndagsåpent fra varehandelen, og de ansattes kompromissløse krav om søndagsfri.Da Brustad la fram den første skissen til løsning i den mektige Samarbeidskomiteen mellom Ap og LO, ble hun påført et ydmykende nederlag - med Thorbjørn Jagland og daværende LO-leder Yngve Hågensen ved enden av bordet.«Jeg opplevde det som veldig ubehagelig. Thorbjørn sa ikke så mye for å forsvare forslaget vårt. Jeg følte jeg sto svært alene», kommenterer Brustad. Selv mener hun at søndagsbutikken heller burde hete Jagland-, Hågensen- eller Sture-Arntzen-bua.VG har forgjeves forsøkt å få Thorbjørn Jaglands kommentar til kritikken fra Sylvia Brustad. Men Jagland, generalsekretær i Europarådet, er i New York på FNs generalforsamling, og hadde ikke tid til å lese kapittelet om Brustad-bua mellom mange møter i går.
Sylvia Brustad (Ap) tar et voldsomt oppgjør med sin tidligere sjef Thorbjørn Jagland (Ap) i sin ferske selvbiografi.